สถาปัตยกรรม (Architecture)

เป็นผลงานศิลปะที่แสดงออกด้วยการก่อสร้างสิ่งก่อสร้าง อาคาร ที่อยู่อาศัยต่าง
ๆ การวางผังเมือง   การจัดผังบริเวณ
การตกแต่งอาคาร
การออกแบบก่อสร้าง ซึ่งเป็นงานศิลปะ ที่มีขนาดใหญ่ต้องใช้ผู้สร้างงานจำนวนมาก
และเป็นงานศิลปะ
ที่มีอายุยืนยาว สถาปัตยกรรม เป็นวิธีการจัดสรรบริเวณที่ว่างให้เกิดประโยชน์ใช้สอยตามความต้องการ
ซึ่งเกี่ยวข้องกับ
ศาสตร์ในสาขาต่าง ๆ เช่น  วิศวกรรมศาสตร์  วิทยาศาสตร์

สังคมวิทยา มานุษยวิทยา และศิลปะ ความงดงาม และคุณค่าของสถาปัตยกรรม ขึ้นอยู่กับองค์ประกอบ ดังนี้
คือ
1.
การจัดสรรบริเวณที่ว่างให้สัมพันธ์กันของส่วนต่าง ๆ
ทั้งภายในและภายนอก
2.
การจัดรูปทรงทางสถาปัตยกรรมให้เหมาะสมกับประโยชน์ใช้สอย
และสิ่งแวดล้อม
3.
การเลือกใช้วัสดุให้เหมาะสมกลมกลืน

สถาปัตยกรรมแบ่งออกได้ 2 ชนิด
คือ
1.
ชนิดที่สร้างขึ้นเพื่อให้มนุษย์เข้าไปอาศัยอยู่ หรือประกอบกิจกรรมต่าง ๆ เช่น
อาคาร  บ้านเรือน
โบสถ์  วิหาร ศาลา ฯลฯ
2.
ชนิดที่สร้างขึ้นเพื่อประโยชน์ใช้สอยอย่างอื่น ๆ เช่น อนุสาวรีย์
เจดีย์  สะพาน  เป็นต้น
ผู้สร้างสรรค์งานสถาปัตยกรรม เรียนว่า สถาปนิก (Architect)